Hestehov

:*se også [[hestehov (hest)]]


*'Hestehov*' (*Tussilago farfara*) er en [[flerårig plante]] i [[kurvplantefamilien]] med gule vårblomster som dukker opp som de tidligste på våren. Senere kommer bladene som er formet som en [[Hov (hest)|hestehov]]. Selv om blomstene er et elsket vårtegn, er bladene et brysomt ugress.

== Navn ==
Formen på bladene er bakgrunnen for navnet *hestehov*. Det danske navnet *følfod*, det svenske navnet *hästhov*, det engelske *coltsfoot* og det samiske *heastagazzarássi* sikter også til bladenes form. Det er gitt den mange dialektnavn også. Blomsten har fått navn som leirfivel (lerfivel), lersol, lerskrett, leirskjit, melakoll, kveillsøv, gollbåst, pinselilje og teleblom. De sistnevnte er for øvrig brukt om [[løvetann]] også.

Slektsnavnet *Tussilago* kommer av *tussis* som betyr «hoste» og *ago* som betyr «driver ut».

== Beskrivelse ==
Plantens nåværende vitenskapelige beskrivelse ble publisert av [[Carl von Linné]] i hans *Species Plantarum* i 1753.

Den kan bli mellom 5 og 20&nbsp;cm høy og vokser på næringsrik jord. Blomstene skyter ofte fram mens det enda ligger snø omkring [[Mars (måned)|mars]] og utover våren til [[mai]].

Jordstenglene vokser horisontalt under jorden og er rikt forgrenet. De er hvite med hvite skjellblad, og kjennes sprø og saftige.

Blomstene sitter på stengler med brunrøde skjellblad. De modne frøene spres med vinden ved hjelp av dunaktige fnokker på samme måte som hos arter i [[løvetannslekta]]. Etter blomstringen dør stenglene.

Frukten er en nøtt, og spres med vinden ved hjelp av en fnokk.

Bladene er grunnstilte, mellom 10–30&nbsp;cm i bredden og formet som en hestesko. Selv om de er mindre enn bladene hos [[legepestrot]], kan de minne om dem i formen. Bladformen er grunt lappet, og kanten er småtannet. Som unge er de hvitfiltret på over- og undersiden, men med tiden blir oversiden glatt.

== Utbredelse ==
Planten vokser i Europa, Nord- og Vest- Asia, Nord-Afrika, USA og Canada.

I Norge er den utbredet over det meste av landet, men noe sjeldnere i ytre kystsstrøk på Vestlandet, nord for Rogaland. Den vokser så høyt som  meter over havnivå i Ullensvang i Hordaland.

Formering og spredning skjer med frø og krypende jordstengler.

== Bruk ==
=== I tradisjonell urtemedisin ===
Hestehov er en gammel medisinplante som har vært brukt mot hoste både i vesten og i [[Kina]]. Noe det vitenskapelig slektsnavnet *Tussilago* også vitner om. Blomster og blader har blitt røkt eller blitt brukt som urtete. Den sto i den norske [[farmakope]] på 1800-tallet. Inneholdet av kreftfremkallende stoffer kalt [[pyrrolizidinalkaloider]] har ført til at man har sluttet å bruke den mange steder. I Den ble tatt ut av salg ved [[Norsk Medisinaldepot]] i januar 1982.

[[Dioskorides]], en gresk lege i det første århundre, anbefalte urten mot tørrhoste og andre som hadde vanskelig for å puste. Også [[Plinius]] og [[Hippokrates]] omtalte plantens medisinske virkning. Stoffer i planten som har vært tillagt medisinsk virkning er slim av [[karbohydrater|polysakkarider]], [[tanniner]], [[askorbinsyre|vitamin C]], [[salpeter]] og [[sink]]. Droger av planten kalles *farfarae folium* og *farfarae flores*.

Panelet NDA (*Nutrition, Novel foods and Food Allergens*) hos [[Den europeiske myndighet for næringsmiddeltrygghet]] (EFSA) kom i 2009 fram til at det ikke er grunnlag for påstander om at inntak av preparater framstilt av hestehov har noen gunstig virkning på de øvre luftveiene eller på immunsystemet. Det frarådes bruk av blomstene siden de inneholder størst mengde av giftstoffer, og det frarådes bruk av blader over lengre perioder. Gravide, ammende og barn under 6 år bør ikke innta noen deler av planten. I noen land er det forbudt å lage urtemedisinske preparater som inneholder hestehov. Det er publisert informasjon om planten hos giftinformasjonen, det nasjonale rådgivnings- og kompetanseorganet for akutte forgiftninger og forgiftningsfare. De anser planten som lite giftig. Allerede i 1981 ble det i det populærvitenskapelige tidsskriftet [[Ottar (tidsskrift)|*Ottar'']] advart om å drikke te av blomstene siden det kunne være kreftfremkallende.

### I symbolikk
Hestehoven inngår i kommunevåpenet til Nannestad kommune i Akershus fylke (Norge).

## Galleri

Tussilago farfara SCA-6796.jpg|Bladene som kommer om sommeren
Tussilago farfara 2.jpg|Stengler med blad og blomster
Tussilago farfara20100409 57.jpg|Uåpnet knopp
Tussilago farfara paiseleht seemned.jpg|Modnet blomst
Tussilago farfara20100503 014.jpg|Frø med fnokker
Tussilago-farfara-2013.jpg|Tidlig framme om våren, gjerne i veikanter


## Referanser




## Eksterne lenker
*